חברים: האיחוד

חברים: האיחוד (באנגלית: Friends: The Reunion), הידוע גם בשם הפרק שבו הם שוב נפגשים (באנגלית: The One Where They Get Back Together), הוא ספיישל איחוד של סדרת הסיטקום האמריקאית "חברים". הפרק הופק על ידי מפיקי הסדרה המקוריים, קווין ס. ברייט, מרתה קאופמן ודייוויד קריין, צוות השחקנים הראשיים של הסדרה ועל ידי בן וינסטון, שהיה אמון על בימוי הפרק. ספיישל האיחוד עלה לשידור בשירות הזרמת המדיה "HBO Max" ב-27 במאי 2021. ג'ניפר אניסטון קורטני קוקס ליסה קודרו מאט לה-בלאנק מת'יו פרי דייוויד שווימר BTS אליוט גולד ג'יימס מייקל טיילר ג'יימס קורדן ג'סטין ביבר דייוויד בקהאם טום סלק כריסטינה פיקלס (אנ') לארי הנקין (אנ') ליידי גאגא מגי וילר מינדי קלינג מלאלה יוספזאי ניקולט שרידן סינדי קרופורד קארה דלווין קיט הרינגטון ריס וית'רספון תומאס לנון (אנ') ב-12 בנובמבר 2019, נמסר על ידי "הוליווד ריפורטר" כי חטיבת הטלוויזיה של האחים וורנר שוקדת על הפקת ספיישל איחוד של הסיטקום האמריקאי "חברים" עבור שירות הזרמת המדיה החדש שלה, "HBO Max" שיכלול את כל צוות השחקנים והמפיקים המקוריים שחוזרים. ב-21 בפברואר 2020, הודגש על ידי וורנר מדיה כי הספיישל לא יהיה חלק מעלילת הסדרה המתוסרטת, ובמקום זאת במהלכו כל השחקנים והיוצרים המקוריים שיחזרו ישתפו את חוויותיהם מצילומי הסדרה. פרק הספיישל הופק על ידי יוצרי התוכנית המקוריים, קווין ס. ברייט, מרתה קאופמן ודייוויד קריין, על ידי צוות השחקנים הראשי של הסדרה, ג'ניפר אניסטון, קורטני קוקס, ליסה קודרו, מאט לה-בלאנק, מת'יו פרי ודייוויד שווימר ועל ידי בן וינסטון, שאף אמון על בימוי הפרק. בנוסף, בהפקת הפרק מעורבת אף המחלקה לטלוויזיה לא-מתוסרטת ואלטרנטיבית של חטיבת הטלוויזיה של האחים וורנר. צילומי פרק ספיישל האיחוד התקיימו בלוס אנג'לס, קליפורניה באולפן 24, המכונה גם "אולפן ה'חברים'" באולפני האחים וורנר, ברבנק, שם הסדרה צולמה מאז צילומי העונה השנייה. צילומי הפרק החלו באפריל 2021, לאחר שנדחו פעמיים. בפעם הראשונה במרץ 2020, לאחר שהתעתדו במקור להתחיל ב-23 במרץ 2020, ובפעם השנייה באוגוסט 2020. בשתי הפעמים, צילומי הפרק נדחו בעקבות התפרצות מגפת הקורונה בארצות הברית. הפרק צולם בפני קהל לייב שכלל ברובו ניצבים וצופים שחוסנו נגד מגפת הקורונה. הספיישל התעתד תחילה לעלות לשידור עם השקתו של שירות "HBO Max" ב-27 במאי 2020, יחד עם כל 236 פרקי הסדרה המקורית שעלו לשירות כתוכן בלעדי. ב-13 במאי 2021, הופץ קדימון ראשון שהודיע על תאריך השידור: 27 במאי 2021. "חברים: האיחוד", במסד הנתונים הקולנועיים IMDb (באנגלית) "חברים: האיחוד", באתר Rotten Tomatoes (באנגלית) "חברים: האיחוד", באתר Metacritic (באנגלית) "חברים: האיחוד", באתר HBO Max (באנגלית) "חברים: האיחוד", במסד הנתונים הקולנועיים KinoPoisk (ברוסית) Swift, Andy (May 13, 2021). "Friends Reunion Special Gets May Premiere Date on HBO Max — First Look". TVLine. Retrieved May 13, 2021. Goldberg, Lesley (November 12, 2019). "'Friends' Reunion Special in the Works at HBO Max (Exclusive)". The Hollywood Reporter. Retrieved April 14, 2021. "The One Where They Got Back Together – WarnerMedia Pressroom". WarnerMedia. February 21, 2020. Retrieved February 29, 2020. Andreeva, Nellie; Petski, Denise (February 21, 2020). "'Friends' Reunion Special Officially A Go At HBO Max With Cast Returning". Deadline Hollywood. Retrieved February 29, 2020. "Friends to reunite for one-off special on HBO Max". BBC News. February 22, 2020. Retrieved April 14, 2021. "The Friends reunion has been filmed in Los Angeles: Here's what we know". BBC News. April 12, 2021. Retrieved April 14, 2021. Goldberg, Lesley (March 18, 2020). "'Friends' Reunion Special Delayed at HBO Max". The Hollywood Reporter. Retrieved April 14, 2021. White, Peter (April 2, 2021). "'Friends': HBO Max Reunion Special To Shoot Next Week". Deadline Hollywood. Retrieved April 14, 2021. Hibberd, James (May 13, 2021). "'Friends' Reunion Reveals First Teaser Trailer, Guest Stars and Premiere Date". The Hollywood Reporter. Retrieved May 13, 2021.